Eurotrip sai alguse minu jaoks laupäeval, aga Milanna jaoks, kellel see ka tõhusam trip tuli, algas see juba reedel. Reedel ajas Milanna mind kell 10 üles, et ka mina ei saaks magada, sest teda oli Ilmar juba üles ajanud. Ja eelmisel õhtull väga hoolitseval toonil alates kella kaheksast magama kupatanud ( "Mimmi-kallis.....kao kurat magama!"). Ma saatsin Milanna ja Ilmari bussi peale ja ise  läksin koju. Keset linna helistas Ode, kes ütles, et kiisu eest tuleb ilusti hoolt kanda, sest nemad lähevad üheksakesi ühes autos maale. Koju jõudes koristasin natuke, vahepeal lastes end segada Milanna kõnedest asjadest,. mis tal maha jäid. Mitte et tal vähe asju kaasas oleks olnud. Aga ometi oli ta umbes pooled maha jätnud. Umbes kell pool kuus helistas Liina, ja ütles, et ka mind on kutsutud näiteringi istumisele, mis leiab aset samal õhtul poole tunni pärast Irise juures. Lõin kampa Estri, Liina ja  Kreedaga, kes saab rikkaks, sest ma ei tundnud teda ära ja kellel on ilus nabaneet :) Irise juures olid juba Erik ja Viljar. Varsti saabus ka Marion ja ametlik algus oli tehtud. Kella 10 paiku pidi Kreet ära minema ja mina ja Ester läksime Estri juurde, et sealt võtta asjad, mida ta vajab Tartusse sõitmiseks, ööseks tuli Ester minu juurde, sest oli järjekordne Ode-puhkus. Tagasi jõudsime Irise juurde natuke enne ühtteist. Selle aja peale oli sinna jõudnud ka näiteringi suur juht ja õpetaja Ande. Istusime ja  rääkisime juttu kuni kell kaks arvas Iris, et nüüd võiks magama/koju minna. Läksime Estriga minu juurde. Käisin ka duši all, sest hommikul poleks nagunii jõudnud. Nimelt tahtis Milanna, et me tuleks võimalikult varase bussiga (9.05). Aga see ei õnnestunud, sest magasime sisse. Ester ärkas kell 8.50 ja siis läks rahmeldamiseks, et asjad kokku saada. Lõpuks läksime kümnese bussiga. Bussis olime meie hoolimata oma vähesest unest kõige ärksamad inimesed. Kuulasiem Estri mp3 ja rääkisime endale omaseks saanud vaikse  häälega juttu. Vabandust, inimesed, kellele meie jututeemad ei sobinud. Kell 12.15 olime Tartus. Estrile oli vastu tulnud tema tädi, aga Ilmarit veel polnud. Rääkisin Estri ja tema tädiga juttu, kuni saabus Ilmar. Jätsin Estriga hüvasti ja läksin Ilmarile järgi. Umbes viieminutilise jalutuskäigu järel jõudsime tema juurde, kus oli ka väga allesärganud nägu Milanna, kes vaatas telekat. Paar tundi vaatasime seal telekat ja siis otsustas Milanna, et me lähme linna peale. Kõigepealt käisime söömas (süüdistage  nüüd fantaasiavaeguses, nimelt käisime McDonalds'is). Edasi otsustasime tutvuda jällekord Tartu Kaubamajaga. Kuid kohe peale sisenemist tuli Milannal idee helistada Siimule. Siim oli nõus meiega kokku saama. tutvusime Tartu bussiliiklusega. Kaks peatust saimegi ainult sõita, sõidu hinnaks 12 krooni. Siimul polnud aega, sest ta oli teel proovi ja kutsus meidki kaasa. Järgnevad neli tundi veetsime kuulates, kuidas sünnib lugu. Peale seda läksime siiski Kaubamajja. Milanna ostis Ilmarile sünnipäevakingituse,  sest Ilmar sai 31. detsembril 15. Vahepeal oli Milanna otsustanud, et tal on vaja sõita Jõgevale Kaido juurde. Kuid inimesed ei osanud vaadata bussiaegu ja laupäeva õhtul ei saanud Milanna Jõgevale sõita. Peale püüdu Milannat bussile saata, läksin oma ööbimispaika, tädi Veera juurde.  Praeguseks kõik, sest lahkun internetiühendusest.